
	ΑΝΑΚΟΙΝΩΣΗ


Ανακοίνωση καταχώρισης στο Γενικό Εμπορικό Μητρώο τροποποίησης-κωδικοποίησης του καταστατικού της Μονοπρόσωπης  Εταιρίας Περιορισμένης Ευθύνης με την επωνυμία: ‘’ΚΕΝΤΡΟ ΕΡΕΥΝΑΣ ΓΕΝΕΤΙΚΗΣ ΤΟΥ ΚΑΡΚΙΝΟΥ-RGCC-RESEARCH GENETIC CANCER CENTRE LTD-ΠΑΠΑΣΩΤΗΡΙΟΥ ΙΩΑΝΝΗΣ  ΜΟΝΟΠΡΟΣΩΠΗ ΕΤΑΙΡΙΑ ΠΕΡΙΟΡΙΣΜΕΝΗΣ ΕΥΘΥΝΗΣ  και δ.τ.: " RGCC-RESEARCH GENETIC CANCER CENTRE LTD" με αριθμό ΓΕΜΗ 017218455000.
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΦΛΩΡΙΝΑΣ






Ανακοινώνει ότι :
Την   16  / 12  /2014  καταχωρήθηκε στο Γενικό Εμπορικό Μητρώο (ΓΕΜΗ) με  κωδικό  αριθμό καταχώρησης (ΚΑΚ)  283409 , δια της Υπηρεσίας ΓΕΜΗ του Επιμελητηρίου Φλώρινας, η με αριθ.  16362 /12 -12-2014 συμβολαιογραφική πράξη της Συμβολαιογράφου  Πτολεμαϊδας Αθηνά Β. Τερζοπούλου-Τζινιέρη περί τροποποίησης-κωδικοποίησης του καταστατικού της  Μονοπρόσωπης Εταιρίας Περιορισμένης Ευθύνης με την επωνυμία:  ’ΚΕΝΤΡΟ ΕΡΕΥΝΑΣ ΓΕΝΕΤΙΚΗΣ ΤΟΥ ΚΑΡΚΙΝΟΥ-RGCC-RESEARCH GENETIC CANCER CENTRE LTD-ΠΑΠΑΣΩΤΗΡΙΟΥ ΙΩΑΝΝΗΣ  ΜΟΝΟΠΡΟΣΩΠΗ ΕΤΑΙΡΙΑ ΠΕΡΙΟΡΙΣΜΕΝΗΣ ΕΥΘΥΝΗΣ  και δ.τ.: " RGCC-RESEARCH GENETIC CANCER CENTRE LTD"  και με αριθμό ΓΕΜΗ 017218455000 , δυνάμει και της  από  12 -12-2014   απόφασης  αυτόκλητης Γ.Σ των  εταίρων, με την οποία εγκρίθηκε η τροποποίηση των άρθρων 2, παράγραφος 1  και  άρθρου  3  του καταστατικού σύστασης.  
   Tην ίδια ημερομηνία καταχωρήθηκε στο μητρώο και ολόκληρο το νέο κείμενο του Κωδικοποιημένου Kαταστατικού μαζί με τις τροποποιήσεις του.

  Οι  τροποποιήσεις  που εγκρίθηκαν έχουν  ως εξής:
΄Αρθρο 2

Έδρα της εταιρείας ορίζεται η Βιομηχανική Περιοχή Φλώρινας, Βιομηχανικό Τετράγωνο 4 Τ.Κ. 53100 Φλώρινα.

2). Με απόφαση του διαχειριστή, τα γραφεία της εταιρείας είναι δυνατόν να μεταφέρονται σε οποιονδήποτε άλλο τόπο της περιφέρειας της έδρας της εταιρείας.

3). Η εταιρία μπορεί να ιδρύει υποκαταστήματα σε κάθε πόλη τόσο στην ημεδαπή όσο και στην αλλοδαπή
΄Αρθρο 3

Σκοπός  της εταιρείας θα είναι:

1). Η παροχή βοηθητικών ιατρικών υπηρεσιών για την εξυπηρέτηση ιατρικής διάγνωσης και έρευνας στον τομέα της κυτταροθεραπείας /ανοσοθεραπείας/ κυτταρογενετικής ακόμη και με εφαρμογή μεθόδων γενετικής, πρωτεομικής της ογκολογίας ή/και ανοσολογίας.

2). Η παροχή υπηρεσιών για την υποστήριξη, το συντονισμό, το σχεδιασμό, τη διεύθυνση και τη διαχείριση ιατρικών υπηρεσιών στον τομέα της κυτταροθεραπείας, στον τομέα της ογκολογίας και των εργαστηρίων καθώς και την τυποποίηση ή/και το συντονισμό των μεθόδων θεραπείας.

3). Η διεξαγωγή έρευνας στον τομέα της κυτταρικής και μοριακής βιολογίας.

4). Η διεξαγωγή έρευνας στον τομέα της φαρμακευτικής και ανοσολογίας.

5). Η παροχή συμβουλευτικών υπηρεσιών για τη σύνθεση χημικών ουσιών ή/και βιομορίων ή/και παρασκευασμάτων για ερευνητικούς σκοπούς και προς υποστήριξη διαγνωστικών ή θεραπευτικών μεθόδων που εφαρμόζονται στην κυτταροθεραπεία, την ανοσολογία ή και την φαρμακευτική.
6). Η δημιουργία συμβουλευτικών υπηρεσιών για την οργάνωση, διαχείριση και λειτουργία διαγνωστικών ή/και ερευνητικών εργαστηρίων στον τομέα της κυτταροθεραπείας ή /και ογκολογίας ή/και ανοσολογίας.

7). Η δημιουργία μονάδας φύλαξης και συντήρησης γενετικού υλικού ή/και βλαστικών ή/και διαφοροποιημένων φυσιολογικών ή και καρκινικών κυττάρων.

8). Η παροχή υπηρεσιών υποστήριξης προ-κλινικών ή/και κλινικών ερευνών ή/και δοκιμών σε διαγνωστικές μεθόδους ή  και σκευάσματα.

9). Η παροχή υπηρεσιών μελέτης, τυποποίησης και ανάλυσης γενετικού πολυμορφισμού.

10). Η αντιπροσώπευση οίκων του εσωτερικού ή του εξωτερικού με όμοιο ή παρεμφερές αντικείμενο επιχειρηματικής δραστηριότητας, για ίδιο λογαριασμό ή για λογαριασμό τρίτων.

11). Η συμμετοχή σε άλλες εταιρείες του εσωτερικού ή του εξωτερικού με όμοιο ή παρεμφερές αντικείμενο. Για την επίτευξη του σκοπού της η εταιρεία δύναται να ιδρύει υποκαταστήματα ή γραφεία οπουδήποτε στην ημεδαπή ή την αλλοδαπή.

12). Η ίδρυση και λειτουργία θεραπευτηρίων ημερήσιας νοσηλείας.

13). Η ίδρυση και λειτουργία ιδιωτικής κλινικής (ειδικής, μικτής ή γενικής).

14). Παροχή υπηρεσιών σχεδιασμού εξατομίκευσης αγωγής στον τομέα της ογκολογίας / ανοσολογίας.  

15). Διοργάνωση εκπαιδευτικών σεμιναρίων στους χώρους εντός ή εκτός της επιχείρησης.

16). Συνεργασία με πανεπιστήμια για ερευνητικούς σκοπούς ή για εκπαίδευση μεταπτυχιακών φοιτητών.

17). Συμμετοχή σε ιδρύματα, επιστημονικές εταιρείες, συλλόγους.

18). Παραγωγή , αποθήκευση, διάθεση, εισαγωγή, εξαγωγή, εμπορία φαρμακευτικών , βιολογικών, χημικών, καλλυντικών, διαγνωστικών προϊόντων

19). Παροχή νοσηλευτικών υπηρεσιών κατ οίκον ή εντός νοσηλευτικών ιδρυμάτων.

20). Παροχή υπηρεσιών ιατρικού τουρισμού.

21). Εργασίες υπεργολαβίας  στο πλαίσιο της διαδικασίας παραγωγής, παρασκευής και διάθεσης  φαρμάκων.

22). Εισαγωγή- εξαγωγή φαρμακευτικών προϊόντων.

23). Νοσηλευτική μονάδα.

24). Συμμετοχή, ίδρυση, παροχή υπηρεσιών σε οίκους ευγηρίας, κέντρα αποκατάσταση και κέντρα αιμοκάθαρσης – αιμοδιύλισης.

25). Δημιουργία και παροχή υπηρεσιών μονάδας επειγόντων περιστατικών.

26). Υπηρεσίες έρευνας, ανάπτυξης , παραγωγής στους τομείς : εμβυομηχανικής -  κυβερνητικής – νευρονικών  κυκλωμάτων – βιονικής – νευροβιολογίας.

27). Παραγωγή διαγνωστικών αντιδραστηρίων και άλλων φαρμακευτικών σκευασμάτων.

28). Υπηρεσίες αποτέφρωσης βιοχημικών και βιολογικών υλικών.

	Ως προς όλα τα υπόλοιπα ισχύουν όλα όσα αναφέρονται στο αρχικό καταστατικό της εταιρείας και στις τροποποιήσεις αυτού.

	 


Φλώρινα,  16  - 12  -2014  
Με Εντολή Προέδρου
                      Ο Αρμόδιος Υπάλληλος

